als_Latn dik_Latn sag_Latn
MATURA SHTETËRORE/ Ministrja e Arsimit Karabina: Penalitete për ata që kanë shkelur ligjin
Ministrja teknike e Arsimit dhe Sportit, Mirela Karabina ka qenë sot në Elbasan, ku ka zhvilluar një takim me drejtorët e drejtorive arsimore të shkollave dhe të qarkut, ku ka diskutuar rreth procesit të Maturës Shtetërore.
E në një kohë që janë dhënë dy provimet e para, Mirela Karabina ka bërë të ditur se gjithçka ka shkuar mirë, ndërsa ka theksuar se do të ketë penalitete, për ata punonjës të cilët janë evidentuar se kanë shkelur ligjin.
“Procesi deri më tani ka shkuar mirë. Ne kemi qenë monitorues në këtë proces. Ministria e Arsimit, kabineti i ministres është në monitorim të këtij procesi që ne e gjetëm të administruar nga administrata aktuale. Deri më tani procesi mund të themi se ka shkruar normal. Janë evidentuar disa raste të shkeljes së ligjeve. Dhe në bazë të dispozitave ligjore secili punonjës do të ketë penalitetin e parashikuar në ligj.
Ndërkohë sa i përket pjesëmarrjes së punonjësve të administratës në fushatën zgjedhore, Ministrja e Arsimit dhe Sportit, Mirela Karabina ka pohuar: “Edhe në këtë proces ne jemi duke monitoruar. Dhe të gjitha depozitimet që ne kemi me fakte, sigurisht dhe në këtë rast do të kenë penalizime e përcaktimeve ligjore për të gjithë ata që do të jenë pjesë e fushatës në kundërshtim me urdhrin e kryeministrit dhe me vendimin e këshillit të ministrave për përfshirjen e administratës në fushatën zgjedhore”.
GSH.al
als_Latn als_Latn als_Latn als_Latn als_Latn fur_Latn